VIGAN CITY ---- "No kasano ti kinapeggad dagiti soldado a naideploy ditoy Afghanistan, kasta met laeng ti kinapeggad ti biag dagiti overseas filipino workers nga agtratrabaho iti pagilian agsipud ta aniaman nga oras ket mabalin a mabomba da", daytoy ti pinaneknekan ni Chief Warrant Officer 3 (CW3) Ruby Cortez Freeman.
segun ken ni Cortez - Freeman, adu dagiti Filipinos nga agtrabtrabaho iti kampo para kadagiti US ken British contracting businesses nga agserserbi iti NATO mission.
Innayun pay ti nasao nga opisyal, kankanyun na a makasarsarita dagiti ofws iti kampo nga agtratrabaho a kas cafeteria cooks/servers, laundromat, store cashier, janitors, electrician ken warehouse workers.
Ti biag dagituy a kakailian ket narigat agsipud ta kasla military tents iti pagturturugan da.
Awan ti problema iti sueldo da agsipud ta dadakkel ket awan paggasusan da agsipud ta libre amin a kaspaulan da iti uneg ti kampo.
Isuna laeng ta dose oras da nga agtrabaho ngem mabayan da iti husto ken saan da a mapulubusan nga agday- off a rummuar iti kampo agsipud iti seguridad.
Ni Chief Warrant Officer 3 (CW3) Ruby Cortez Freeman ket maysa nga ilocana, tubo iti Santa Lucia, Ilocos Sur ken secondary staff officer, a kayat na a sawen worker bee para iti primary staff.
Ti nasao nga opisyal ti mangsigurado nga usto ti supplay da ti taraon ken ammunition a mangsuportar kadagiti mannakigubat da pakairamanan dagiti sibilyan.
Isuna pay iti mangmando kadagiti civilian contractors a mangpakpakan kadkauada iti sibubukel a Southern Region a kas maiyannatup iti bayad ti US government kadakuada.
Kas warrant officer 3, ni Cortez- Freeman ti mangkita ken mangplano iti amin a taraon ken ammunition para iti Regional Command da idiay Southern Afghanistan.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn